text: Landsretten sender advokat bag tremmer
  17 august 2016 kl. 15.21
  Advokat Hans Boserup fra Sønderborg er blevet idømt 60 dagens fængsel og har samtidig mistet retten til at være advokat i 2 år.
  Advokaten fik ikke noget ud af at anke Retten i Sønderborgs dom fra  5. april i år. Her blev den 69-årige Hans Boserup blandt andet dømt for at afgive falsk vidneforklaring i en sag mod en tidligere klient. Det skriver Vestre Landsret i et domsresume om sagen, der idag blev behandlet ved Vestre Landsret.
  Ud over dommen på de 60 dages fængsel blev Hans Boserup også idømt en bøde på 12.000 kroner.
  Vidneforklaringen, som Hans Boserup blev dømt for, blev afgivet i 2014 hvor advokaten var vidne i en sag, hvor han forklarede, at to betjente havde kastet en tiltalt ned på gulvet.
  Hans Boserups advokat Mette Grith Stage oplyser, at de nu overvejer, om de vil prøve at få sagen for Højesteret.
  Sag mod advokat stadfæstet i Vestre Landsret, der blev idømt fængsel og frakendelse https://t.co/bdSoRLboOD #anklager
  
  